《寒夜集家兄园居有怀唐光禄三丈》
明代·朱邦宪

骑马冲寒共出城，一尊宵宴惬欢情。
棋声到树鸟不定，池影入窗人倒行。
林满清霜山更瘦，地留残雪月逾明。
天涯忽忆离群客，长乐闻钟梦未成。

作者简介：松江府上海人，字察卿。父朱豹，官福州太守。幼敏慧，九岁丧父，哀毁如成人。为太学生。性慷慨，能急人之难。耻为纨裤子弟及儒生。博览典籍，不屑为时文，诗笔古雅绝伦。与四明沈明臣、吴门王稚登最厚善。著有《朱邦宪集》。